လူမှုရှုခင်း | MoeMaKa Burmese News & Media | Page 119\nဟင်္သာတက ပေးစာ၊ ဇူလိုင် ၂၄၊ ၂၀၁၂ ဟင်္သာတမြို့ရဲ့ ဌာနဆိုင်ရာတွေတော့ မသိဘူးဗျာ။ မြို့ခံလူထုအတွက်တော့ သတင်းစာထဲမှာ လာဘ်စားတယ်ဆိုတာ ခဏခဏပါနေတော့ ရှက်မိပါတယ်။ မြို့လည်း သိက္ခာကျ ပါတယ်။ အရင်တုန်းက လာဘ်စားတာ ရှိပေမယ့် ဒီလောက် မများပါဘူး။ ဟင်္သာတနည်းပညာတက္ကသိုလ်က ကျောင်းသူလေး မ………… ကို ဇလွန်ရထား လမ်းတာဝန်ခံက မုဒိန်းကျင့်သည့် အမှု့ကို ဟင်္သာတတရားရုံးက တရားခံကို ပြစ်မှုကြီး အမှတ် (၃၆/၂၀၁၁)(၃-၃-၂၀၁၂) ဖြင့် တရားသေ လွှတ်ပေးခြင်း။ ယုန်သလင်းတိုက်နယ် မုဒိန်းမှုတခုကို ဟင်္သာတဆေးရုံအုပ်ကြီး ဒေါက်တာကြည်စိုးက အသက် လိမ်ပေးခြင်း။ (လာစစ်တဲ့အဖွဲ့က တရားခံပိုင်သောသူတွေ) ဟိုတလောက ဓနုဖြူမြို့နယ်မှာ မိတဲ့ ကျွန်းတံခါး ၁၃ တန် တရားခံများကို လိုင်းကြေးယူ၍ ခတ္တတိမ်းရှောင်ခိုင်းခြင်း...\nနှင်းမောင်(ဟင်္သာတ)၊ ဇူလိုင် ၂၄၊ ၂၀၁၂ DENKO ပုဂ္ဂလိကဆီဆိုင်များတွင် အင်းစိန်လိုမြို့ နယ်တွေမှာ တစ်နေ့ တစ်ဂါလံ ပဲရပါတယ်။ နောက်ပြီးတော့ နေ့ခင်း ၁၂း၀၀ နာရီ နောက်ပိုင်းမှာ ဆီတင် ဘောက်ဆာကားမလားသေး၍ ဆီမရသေးပါဟု စာများ ထောင်ထားပါတယ်။ ဗဟန်းမြို့နယ်မှာ တစ်နေ့ ၂ ဂါလံ နှုန်းဖြင့် သုံးရက်စာ ထုတ်လို့ရနေသော်လည်း အခုလိုလုပ်လိုက်တဲ့ အတွက်ကြောင့်မိမိစားဝတ်နေရေးအတွက် ကားဆွဲနေသောကားသမားများ၊ သက်ကြီးရွယ်အိုများ ၊ ပင်စင်စား လူကြီးများမှာ ဆီမရမချင်း နေ့တိုင်း လာပြီး တန်းစီနေရမလို ဖြစ်နေပါတယ်။ အထက်လူကြီးများသိအောင် တင်ပြလိုက်ပါတယ်။ No tags for this post. Related posts No related posts.\nကျော်သူ (နာရေးကူညီမှုအသင်း – ရန်ကုန်) ဇူလိုင် ၂၄၊ ၂၀၁၂ ရခိုင်ပြည်နယ်အတွင်း မကြာသေးခင်၌ဖြစ်ပွားခဲ့သည့် ပဋိပက္ခကိစ္စရပ်များကြောင့် ကယ်ဆယ်ရေးစခန်းများတွင် ခိုလှုံနေကြသည့် ရခိုင်လူမျိုးဒုက္ခသည်များအတွက် လူသားချင်းစာနာစိတ်ဖြင့် နာရေးကူညီမှုအသင်း (ရန်ကုန်)သို့ ပြည်တွင်း/ပမှ မြန်မာပြည်သူ/သားတို့သည် လာရောက်၍ အလှူငွေများ၊ အလှူပစ္စည်းများ ပေးအပ်လှူဒါန်းမှုများ ပြုလုပ်ခဲ့ကြသည်။ နာရေးကူညီမှုအသင်း (ရန်ကုန်)သည် ရခိုင်ပြည်နယ်ရှိ ဒုက္ခသည်ပြည်သူများအား တတိယအကြိမ်မြောက်အဖြစ် သွားရောက်ကူညီထောက်ပံ့ရန် ဇူလိုင်လ ၆ ရက်နေ့တွင် နာရေးကူညီမှုအသင်း (ရန်ကုန်) ရုံးချုပ်မှ အသင်းသားများတို့သည် လှူဖွယ်ပစ္စည်းများဖြစ်သည့် အိုးခွက်ပန်းကန်များ၊ အဝတ်အထည်များတင်ဆောင်၍ ၂၄ ပေ မော်တော်ယာဉ်ကြီးဖြင့် ဘုရင့်နောင်ပွဲရုံရှိ ရွှေပြည်သစ်ကားဂိတ်မှ နံနက် ၇းဝဝ နာရီအချိန်တွင် စတင်ထွက်ခွာခဲ့ကြပြီး ၉. ၇. ၂ဝ၁၂ ရက်နေ့ နံနက်ပိုင်းတွင်...\nကိုသင့်မြတ် ဇူလိုင် ၂၂၊ ၂၀၁၂ ပုံတွေကြည့်ပြီး လကမ္ဘာပေါ်မှာ သွားရိုက်ထားတယ်လို့ မယူဆစေချင်ဘူး။ လကမ္ဘာပေါ်မှာ အိမ်တွေ ကားတွေ ဆိုင်ကယ်တွေ ရောက်နေပြီ လားလို့ တွေးနေရင်အခက်။ ဆက်လေ့လာကြည့်ပါဦး။ ရွံ့တွေ ဗွက်တွေထူတဲ့လမ်းဟောင်းတခုကို ရိုက်ပြထားတာပဲလို့ထင်ရင်တော့ မှားလိမ့်မယ်ဗျာ။ နေ့စဉ် ကားကြီး ကားငယ် ယာဉ်ကြီးယာဉ် ငယ်တွေနဲ့လူတွေ ထောင်ပေါင်းများစွာ၊ ကုန်တွေ တန်ပေါင်းများစွာ ကူးလားသွားလာနေတဲ့ လမ်းကြီးဖြစ်ပါတယ်။ လမ်းပျက်နေတဲ့ တနေ ရာလောက် ကွက်ပြီးရိုက်ပြတာလည်း မဟုတ်ရပေါင်ဗျာ။ ပျက်လိုက်တဲ့လမ်းတွေဆိုတာ မြင်မကောင်းလွန်းလို့ပါ။ ဒီလမ်းဟာ ပြည်ပကနေ ကုန်စည်တွေကို ၂၄ နာရီအတွင်း မြို့တော်ရန်ကုန်အရောက် တင်ပို့နေတဲ့ တခုတည်းသော လမ်းကြီးဖြစ်တယ်ဆိုရင် အံ့သြနေမလားပဲ။ ဟုတ်ပါတယ်။ ထိုင်းနိုင်ငံကနေ မြန်မာနိုင်ငံကို ကုန်းလမ်းကနေ သွင်းကုန် ထုတ်ကုန် အကြီးဆုံးနဲ့...\nအသဲကွဲ နိုင်ငံတော် အလံ ဖိုးထက်၊ ဇူလိုင် ၂၁၊ ၂၀၁၂ အနှီ အမျိုးသား တစ်ယောက်သည် အကြင် အမျိုး သမီး တစ်ယောက်အား ချစ်ခွင့်ပန်သည် ဆိုပါအံ့။ ထို အမျိုးသမီးက ချက်ချင်း လက်ငင်း တစ်ထိုင်တည်း တုန့်ပြန် ဆုံးဖြတ် နိုင်သည်။ ချစ်ပါသည်။ မချစ်နိုင်ပါ။ မဖြစ်နိုင်ပါ။ သို့တည်းမဟုတ် စဉ်းစားပါရစေ၊ လေ့လာပါရစေဟု ဆိုအံ့။ မချစ်နိုင်၊ မဖြစ်နိုင်ဘူး ဆိုသည့် အဖြေများနှင့် စာလျှင် စဉ်းစား၊ လေ့လာခွင့်ပေးပါ ဆိုသည့် အဖြေသည် ချစ်ခွင့်ပန်သည့် ယောင်္ကျား တစ်ယောက်အတွက် ကြိုးစားခွင့် အခွင့်အရေး အများကြီး ရှိသည်ဟု ဆိုရမည်ပင်။ ကျနော် ကေသီ့ကို ချစ်ခွင့်ပန်သော အခါ ရှက်ရွံ့သည့်...\nPage 119 of 130«1...117118119120121...130»


ပင်လယ်ကွေ့ စစ်ပွဲ - ဝီကီပီးဒီးယား\nပါရှန်း ပင်လယ်ကွေ့ စစ်ပွဲ (ဩဂုတ်လ ၂ ရက် ၁၉၉၀ - ဖေဖော်ဝါရီလ ၂၈ရက် ၁၉၉၁) ကို ပင်လယ်ကွေ့ စစ်ပွဲဟုသာ ခေါ်ဝေါ်လေ့ ရှိကြပြီး ကုလသမဂ္ဂ မှ ခွင့်ပြုထားသော နိုင်ငံပေါင်း ၃၄နိုင်ငံမှ မဟာမိတ် တပ်များကို အမေရိကန်ပြည်ထောင်စုနှင့် ယူနိုက်တက်ကင်းဒမ်း တို့မှ ဦးဆောင်ပြီး အီရတ်နိုင်ငံကို တိုက်ခိုက်ခဲ့သော စစ်ပွဲ ဖြစ်သည်။\nထိပ်ဆုံးမှ စ၍ လက်ယာရစ်၊ အမေရိကန် လေတပ် လေယာဉ်မှ ကူဝိတ်နိုင်ငံရှိ လောင်ကျွမ်းနေသာ ရေနံတွင်းများ အပေါ်တွင် ဖြတ်၍ ပျံသန်းနေပုံ၊ ဂရန်ဘီ စစ်ဆင်ရေးမှ ဗြိတိသျှ တပ်များ၊ လော့ဒ်ဟိ AC-130 မှ ကင်မရာဖြင့် ရိုက်ထားသော မြင်ကွင်း၊ မရဏ ဟိုင်းဝေး၊ M728 တိုက်ခိုက်ရေးယာဉ်\n၂ ဩဂုတ် ၁၉၉၀ - ၂၈ ဖေဖော်ဝါရီ ၁၉၉၁ (၂၁၀ ရက်) (Operation Desert Storm officially ended 30 November 1995)\nအီရတ်၊ ကူဝိတ်နိုင်ငံ၊ ဆော်ဒီအာရေဗျ၊ အစ္စရေးနိုင်ငံ\nမဟာမိတ် တပ်ပေါင်းစု အောင်ပွဲခံ\nအီရတ်အား စီးပွားရေး ပိတ်ဆို့မှု ပြုခဲ့သည်။\nကူဝိတ်မှ အီရတ် တပ်များကို ဖယ်ရှားခဲ့သည်။\nအီရတ်မှ အသေအပျောက်များပြီး အီရတ်နှင့် ကူဝိတ်မှ\nအခြေခံ အဆောက်အအုံများ ပျက်စီးခဲ့သည်။\nဝေါ်လ်တာ အီး၊ ဘွန်မာ\nအလီ ဟာဆန် အယ်လ် မာဂျစ်\n၉၅၉,၆၀၀ ၅၄၅,၀၀၀ ( ကူဝိတ်တွင် ၁ သိန်း)[ကိုးကားချက်လိုသည်]\n၇၇၆ ဦး ဒဏ်ရာရ\n၂၀,၀၀၀ မှ ၃၅,၀၀၀ အထိ သေဆုံး\nကူဝိတ် အရပ်သား သေဆုံးမှု:\n၁၀၀၀ ကျော် သေဆုံး\n၃,၆၆၄ ဦးခန့် သေဆုံး\nအခြား အရပ်သား သေဆုံးမှု:\nအရပ်သား ၃၀၀ သေဆုံး\nထိုစစ်ပွဲကို အီရတ်ခေါင်းဆောင်ဟောင်း ဆဒမ် ဟူစိန်မှ စစ်ပွဲများအားလုံး၏ မိခင်စစ်ပွဲဟု ရည်ညွန်းလေ့ရှိပြီး ပြန်လှန်တိုက်ခိုက်သော စစ်ဘက်ဆိုင်ရာ စစ်ဆင်ရေး အမည်နှင့် ရောနှော၍ ကန္တာရမုန်တိုင်း စစ်ဆင်ရေး ဟု လွဲမှားစွာ ခေါ်ဝေါ်လေ့ ရှိကြသည်။ ၂၀၀၃-၂၀၁၀ အီရတ်စစ်ပွဲ ပေါ်မူတည်၍ ပထမ ပင်လယ်ကွေ့ စစ်ပွဲ၊ ပင်လယ်ကွေ့ စစ်ပွဲ ၁၊ အီရတ်စစ်ပွဲ စသည်ဖြင့်လည်း ခေါ်ဝေါ်လေ့ ရှိကြသည်။\nအီရတ်တပ်ဖွဲ့များက ၁၉၉၀ ဩဂုတ်လ ၂ ရက်တွင် ကူဝိတ်နိုင်ငံကို ကျူးကျော်ခြင်းကို နိုင်ငံတကာမှ ဝိုင်းဝန်းရှုံ့ချမှုများဖြင့် တုံ့ပြန်ခဲ့သည်။ အီရတ်နိုင်ငံကိုလည်း ကုလသမဂ္ဂ လုံခြုံရေးကောင်စီဝင် နိုင်ငံများမှ ချက်ချင်း စီးပွားရေး ပိတ်ဆို့မှုများ လုပ်ဆောင်ခဲ့သည်။ အမေရိကန် သမ္မတ ဂျော့ချ် အိတ်ချ် ဒဗလျူ ဘုရှ်က အမေရိကန် တပ်များကို ဆော်ဒီအာရေဗျ နိုင်ငံ အတွင်းတွင် ၆ လအကြာတွင် ပို့ဆောင် တပ်စွဲစေခဲ့သည်။ အခြားနိုင်ငံများကိုလည်း ထိုနေရာသို့ သူတို့၏ တပ်များ ပို့ဆောင်ရန် တိုက်တွန်းခဲ့သည်။ နိုင်ငံအများအပြားကပင် မဟာမိတ်တပ်သို့ ပူးပေါင်း ဝင်ရောက်ခဲ့ကြသည်။ မဟာမိတ် တပ်များတွင် စစ်အင်အားအများစုကို အမေရိကန် ပြည်ထောင်စု၊ ဆော်ဒီအာရေဗျနိုင်ငံ၊ ယူနိုက်တက်ကင်းဒမ်းနှင့် အီဂျစ်တို့မှ ပါဝင်ပံ့ပိုးကြသည်။ ယူအက်စ် ဒေါ်လာ ၆၀ ဘီလီယံ ကုန်ကျရာတွင် ၃၆ ဘီလီယံကို ဆော်ဒီအာရေဗျ နိုင်ငံမှ ပေးခဲ့သည်။\n↑ Den 1. Golfkrig။ Forsvaret.dk (24 September 2010)။ 1 February 2011 တွင် ပြန်စစ်ပြီး။\n↑ Historical Events on 30th November။ Historyorb.com။ 2010-03-18 တွင် ပြန်စစ်ပြီး။\n↑ ၇.၀ ၇.၁ Persian Gulf War - MSN Encarta။ 2009-10-31 တွင် မူရင်းအား မော်ကွန်းတင်ပြီး။\n↑ The Use of Terror during Iraq’s invasion of Kuwait။ The Jewish Agency for Israel။ 2005-01-24 တွင် မူရင်းအား မော်ကွန်းတင်ပြီး။ 2010-06-22 တွင် ပြန်စစ်ပြီး။\n↑ Kuwait: missing people:astep in the right direction။ Red Cross။\n↑ The Wages of War: Iraqi Combatant and Noncombatant Fatalities in the 2003 Conflict။ Project on Defense Alternatives။ 2009-05-09 တွင် ပြန်စစ်ပြီး။\n↑ "Why were Casualties so low?" (28 January 1993). Nature 361 (6410): 293–296. doi:10.1038/361293a0.\n"https://my.wikipedia.org/w/index.php?title=ပင်လယ်ကွေ့_စစ်ပွဲ&oldid=505374" မှ ရယူရန်\n၃ မတ် ၂၀၂၀၊ ၀၆:၅၆ အချိန်တွင် နောက်ဆုံး တည်းဖြတ်ခဲ့သည်။\nဤစာမျက်နှာကို ၃ မတ် ၂၀၂၀၊ ၀၆:၅၆ အချိန်တွင် နောက်ဆုံး ပြင်ဆင်ခဲ့သည်။


Jeans Take Shape | The World of Pinkgold\nPosted on January 14, 2009 by cuttiepinkgold\nရွေးစရာ ဂျင်းဘောင်းဘီတွေ တစ်လှေကြီးရှိနေတဲ့ ဒီလိုခေတ်မျိုးကြီးထဲမှာ ဂျင်းကောင်းကောင်းလေးနဲ့ လှလှလေး တစ်ထည်ရဖို့ ဈေးဝယ်ထွက်ရတာဟာ နည်းနည်းတော့ စိတ်ရှုပ်စရာ ကောင်းလှပါတယ်။ ကျွန်မဆိုလည်း ဂျင်းဘောင်းဘီကို အသေကြိုက်တာ။ ဒါပေမယ့် တစ်ကယ်တမ်း ဂျင်းဝယ်ထွက်တဲ့ အချိန်မျိုးမှာဆို ဘယ်ဟာကို ရွေးလို့ ရွေးရမယ်မှန်း မသိပဲ complicated ဖြစ်တတ်တယ်ရှင့်။ အမျိုးသမီး တော်တော်များများရဲ့ အ၀တ်ဗီဒိုတွေထဲမှာလည်း ဂျင်းတွေဟာ နေရာယူတတ်ကြပါသေးတယ်။ ဒေါက်ဖိနပ် ချွန်ချွန်သေးသေးလေးတွေနဲ့ ဂျင်းကျပ်ကျပ်ကလေးတွေသာ ၀တ်မယ်ဆိုရင်.. WOW!! လုံးဝ လန်းသွားပြီပေါ့ရှင်။ ဂျင်းတစ်ထည်ကို ၀ယ်ဖို့အတွက် အဓိက စဉ်းစားရမယ့် အချက်တွေထဲမှာ အရောင်၊ အရည်အသွေး၊ cutting နဲ့ brand တွေကို မဖြစ်မနေ ထည့်သွင်းစဉ်းစားရမှာ ဖြစ်ပါတယ်ရှင်။ ဂျင်းနဲ့ပတ်သက်လို့ စုစည်းလို့ ရမိသလောက်လေးကို တင်ပြပေးလိုက်တယ်နော်။\nကိုယ်နဲ့ Fit ဖြစ်တဲ့ ဘောင်ဘီမျိုးကို ရွေးချယ်ဝတ်ဆင်တတ်ဖို့က လူတိုင်းအတွက် အရေးကြီးပါတယ်ရှင်။ အမျိုးသားတွေကတော့ ခန္ဓာကိုယ်နဲ့ ကွက်တိကြီးကို Fit ဖြစ်နေတဲ့ ဘောင်းဘီမျိုးကို ရှောင်သင့်ပါတယ်။ သာမန် ခန္ဓာကိုယ်မျိုးကို ပိုင်ဆိုင်တဲ့သူတွေကတော့ သမရိုးကျ ဂျင်းဘောင်းဘီ ပုံစံမျိုးတွေနဲ့ ပိုလိုက်ဖက်ပါလိမ့်မယ်။ အရမ်းကို ခေတ်ရှေ့ပြေးနေတဲ့ ဘောင်ဘီမျိုး မဟုတ်ဘူးပေါ့နော်။ တောင့်တင်းတဲ့ ခန္ဓာကိုယ်ကို ပိုင်ဆိုင်တဲ့ သူမျိုးတွေ ကျပြန်တော့ boot – cut Style မျိုးကို ၀တ်ဆင်သင့်ပါတယ်တဲ့။ တင်ပါးအရမ်းကြီးကို ကြီးနေတဲ့ သူမျိုးတွေကတော့ အောက်ရှူးတဲ့ ဘောင်းဘီမျိုးကို ၀တ်ဆင်သင့်ပါတယ်။ ခုခေတ်အခေါ် ချက်ပြုတ်လို့ ခေါ်တဲ့ Skinny Jeans မျိုးတွေမဟုတ်ပဲ high – Waist ဖြစ်တဲ့ ဂျင်းဘောင်းဘီမျိုးပေါ့။ ခန္ဓာကိုယ် အောက်ပိုင်းပုတဲ့ သူမျိုးတွေကတော့ အစင်းတွေပါတဲ့ ဘောင်းဘီမျိုးနဲ့ သင့်တော်မှာ ဖြစ်ပြီး ပေါင်လုံးကြီးတဲ့သူတွေကတော့ အရမ်းကိုကျပ်ထုပ်နေတဲ့ ဘောင်းဘီမျိုးမဟုတ်ပဲ အနေတော်ကိုသာ ၀တ်ဆင်သင့်ပါတယ်။ Low Waist ဘောင်းဘီမျိုးကလည်း သင့်တော်မှာပါ။ ဘောင်းဘီအောက်ဖျားတွေက သိပ်မရှည်ပဲ ဖိနပ်အလယ်နားလောက်မှာ ကျနေတာမျိုးဆိုရင်တော့ ပိုကောင်းတာပေါ့ရှင်။\nအဲတော့ ဂျင်းဘောင်းဘီတွေ ၀ယ်တဲ့အခါ ဘယ်လိုမျိုးအချက်တွေကို ရွေးဝယ်ရမလဲ ဆိုတာကိုလည်း တစ်ချက်လောက် ပြောပြချင်ပါတယ်။\nLycra 2% လောက်ပါဝင်တဲ့ ဂျင်းသားကို ရွေးချယ်ဝယ်ယူပါ။ ဒါမှ ဘောင်းဘီတွေဟာ ပြန့်နေမှာဖြစ်ပြီး၊ ခန္ဓာကိုယ်ပုံစံကိုလည်း ပေါ်လွင်စေမှာ ဖြစ်ပါတယ်။ ဂျင်းဘောင်းဘီကို ဘယ်လို cut လုပ်ထားလဲဆိုတဲ့ အချက်လည်း ပေါ်လွင်နေမှာ ဖြစ်ပါတယ်ရှင်။\nအညွှန်းတွေဟာ price tap ရဲ့ နောက်ဘက်မှာ ရှိနေတယ်ဆိုတာ မမေ့ကြပါနဲ့\nဂျင်းဘောင်းဘီတွေကို try ကြည့်တဲ့အခါ ထိုင်ကြည့်ဖို့ကိုလည်း လိုပါလိမ့်မယ်။ ဒါမှ ဒီဘောင်းဘီဟာ comfort ဖြစ်လား မဖြစ်လားဆိုတာ သိရမှာပေါ့။\nဘောင်းဘီတွေရဲ့ Size သတ်မှတ်ချက်ဟာ Brand တစ်မျိုးနဲ့ တစ်မျိုးကြား ကွဲလွဲချက်တွေ ရှိပါလိမ့်မယ်။ ဒါကြောင့် Size တစ်မျိုးတည်းကိုပဲ ပုံသေမှတ်ထားတာမျိုးထက် ကိုယ်နဲ့အဆင်ပြေရာကို ရွေးချယ်တာက ပိုကောင်းပါလိမ့်မယ်ရှင်။\nပြီးတော့ နည်းနည်းကျပ်တဲ့ ဘောင်းဘီမျိုးကို ၀ယ်ပါ။ ဂျင်းတွေက နောက်ပိုင်းမှာ ပိုပိုချောင်လာတတ်တဲ့အတွက် ဖြစ်ပါတယ်။\nဂျင်းတွေဟာ များသောအားဖြင့် အပြာရောင် ဆိုပေမယ့် တစ်ကယ့်စံနဲ့ကိုက်ညီတဲ့ အရောင်မျိုးကို ရွေးရတာကျတော့ မလွယ်ပြန်ပါဘူးရှင်။ အဓိက ကတော့ အရောင်ကြာရှည်ခံပြီး ကိုယ်သွားလာချင်တဲ့ နေရာမျိုးနဲ့ အံကိုက်ဖြစ်ဖို့ပဲ မဟုတ်လား။ အရောင်လွင်လွင်လေးတွေကတော့ ပိုပြီး casual ဆန်ပါတယ်။ အပြာရင့်ရင့်ကျပြန်တော့ ညဘက်လမ်းလျှောက်ထွက်တဲ့ အချိန်မျိုးတွေမှာ ၀တ်ဆင်သင့်ပါတယ်တဲ့။ အနက်ရောင်ဘောင်းဘီတွေ ရှိတယ်ဆိုပေမယ့် သိပ်ပြီးတော့ popular ဖြစ်တာကို မတွေ့ရပါဘူးရှင်။\nဂျင်းထည် တော်တော်များများကတော့ ချည်နဲ့ လုပ်ထားတယ်လို့ ပြောလို့ရပေမယ့် ဆွဲသားပါတဲ့ ဂျင်းမျိုးတွေက ပိုကောင်းပါတယ်။ ဆွဲသားပါတဲ့အတွက် ခန္ဓာကိုယ်နဲ့ ကပ်နေပြီး သွားရ လာရတာလည်း ပိုမိုပေါ့ပါး သက်တောင့် သက်သာ ရှိစေပါတယ်။ ဒါမျိုးဘောင်းဘီတွေဟာ အရမ်းကြီး ကျပ်တဲ့ပုံစံမျိုးနဲ့ သက်တောင့်သက်သာလည်း ဖြစ်စေတယ်လေ။ ဆွဲသားဖြစ်တဲ့အတွက် အထိုင်အထ လုပ်တဲ့အခါမှာလည်း အဆင်ပြေစေပါတယ်။\nဂျင်းဘောင်းဘီတွေကို အကောင်းဆုံး ထိမ်းသိမ်းဖို့ နည်းကတော့ ပြောင်းပြန်လှန်ပြီး ရေအေးအေးနဲ့ လျှော်ဖို့ပါပဲ။ လူတော်တော်များများက ဂျင်းဘောင်းဘီကို လျှော်တဲ့အခါ ဆပ်ပြာမှုန့်တွေ များများသုံးတတ်ကြပါတယ်။ ဒါ မလုပ်သင့်ပါဘူးရှင်။ ဆားတစ်ဇွန်းလောက် ထည့်လျှော်တာမျိုးက အရောင်မလွင့်ဖို့ အထောက်အကူ ပြုပါလိမ့်မယ်။\nဒီနေ့ခေတ်ရဲ့ ဂျင်းစတိုင်တွေကတော့ တစ်ဖြည်းဖြည်း အနောက်ကို ပြန်သွားနေတဲ့ သဘောမှာ ရှိနေပါတယ်။ ဒူးနဲ့ ဘောင်းဘီအိတ်အောက်နားမှာ အတွန့်ရာတွေပါတဲ့ ဘောင်းဘီမျိုးတွေ၊ ပေါင်တစ်လျှောက်မှာ အရောင်ခပ်မွဲမွဲ လုပ်ထားတာမျိုးတွေ စတဲ့ ဂျင်းဘောင်းဘီတွေဟာ ထင်သလောက်တော့ စတိုင်လ်မမိုက်ဘူးရှင့်။ ကဲ တွေ့ရလေ့ရှိတဲ့ ဂျင်းဘောင်းဘီမျိုးတွေကို တစ်ချက်လောက် ကြည့်ရအောင်နော်။\nSkinny အမျိုးအစားတွေ၊ အောက်ဝ ကျယ်တဲ့ ဘောင်းဘီတွေ၊ အရောင်ပါတဲ့ ဂျင်းတွေ၊ အကုန်လုံးကတော့ မိုက်နေတာ ချည်းပါပဲ။\nSkinny Jeans ကိုတော့ ကျွန်မလည်း တော်တော်ကြိုက်ပါတယ်။ 2008 မှာခေတ်စားလာသလို မိန်းကလေး တော်တော်များများလည်း ၀တ်လာကြပါတယ်။ ခုတစ်လော ကျွန်မ၀ယ်ဖြစ်တဲ့ ဂျင်းတွေကလည်း Skinny တွေချည်းပဲ။\nHigh-waist Jeans တွေကတော့ ခေတ်သိပ်မစားတော့ပါဘူး။ ကျွန်မလည်း လုံးလုံးကို မကြိုက်ပါဘူးရှင်။ ဒါပေမယ့် Celebrity တော်တော်များများကတော့ တော်တော်လေးကို ၀တ်ကြပါတယ်။ Gwen Stefani, Gwyneth Paltrow နဲ့ Kate Moss တို့တွေပေါ့။\nWide-leg jeans မျိုးတွေကျတော့ ၀တ်ရတာ ပေါ့ပေါ့ပါးပါးနဲ့ အရမ်းကို classic ဖြစ်တာပေါ့။\nColored Jeans တွေကတော့ ခုချိန်မှာ အရမ်းကို ခေတ်စားနေပြီပေါ့။\nဂျင်းဘောင်းဘီ အမျိုးအစားတွေသာမက တံဆိပ်တွေလည်း စုံလင်လှတဲ့အတွက် ကိုယ်နဲ့ Fit ဖြစ်တဲ့ လိုက်ဖက်တဲ့ ဘောင်းဘီတစ်ထည်ကိုရဖို့ တော်တော်လေးတော့ ရှာဝယ်ရမှာပေါ့။ ကိုယ်နှစ်သက်တဲ့ တံဆိပ်ကိုပဲ စွဲပြီး ၀တ်နေတာမျိုးထက် Design ကိုဦးစားပေးသင့်တယ်လို့ ကျွန်မက ထင်ပါတယ်ရှင်။ ပြောင်းလဲနေတဲ့ Fashion ရေစီးကြောင်းနဲ့အညီ အပြောင်းအလဲလေးတွေ ၀တ်ဆင်ပါမှ ကိုယ့်စတိုင်လ်ကို ထိမ်းရာလည်း ရောက်တယ် မဟုတ်လား။ ဒါကြောင့် Brand စုံ Design စုံ ၀တ်ဖို့ကို တိုက်တွန်းလိုက်ရပါတယ်ရှင်။\n19 ရာစုနှစ်လောက်က ဖြစ်ခဲ့တဲ့ California Gold Rush သတ္တုတွင်း တူးသမားတွေက စုတ်လွယ်၊ ပြဲလွယ်တဲ့ အ၀တ်အထည်မျိုးထက် ခိုင်ခန့်တဲ့ အထည်မျိုးကိုသာ ၀တ်ဆင်ချင်ကြပါသတဲ့။ အဲဒီတော့ Jacob Davis ဆိုတဲ့ အ၀တ်ချုပ်သမားတစ်ယောက်က မစုတ်နပြဲစေတဲ့ ဖျင်ကြမ်းတစ်မျိုးကို ချုပ်လုပ်တီထွင်လိုက်ပါတယ်။ အဲဒါတွေက ဒီနေ့မှာ ဂျင်းရယ်လို့ ဖြစ်လာတဲ့ အရာတွေပေါ့ရှင်။ သူက သူ့ရဲ့ အိုင်ဒီယာကို ဆက်ထိန်းထားချင်ပြီး ဈေးကွက်ကိုလည်း ချဲ့ထွင်ချင်တာပေါ့။ ခက်တာက သူ့မှာ ငွေးကြေးကလည်း အဆင်မပြေပြန်ဘူးလေ။ အဲဒီတော့ 1872 ခုနှစ်လောက်မှာ Levi Strauss ဆိုတဲ့ လူတစ်ယောက်နဲ့ ဆက်သွယ်မိပြီး ဂျင်းတွေကို အကြီးအကျယ် ထုတ်လုပ်ခဲ့ပါတယ်။ ဒါပေမယ့် 1930 အစောပိုင်းကာလလောက်ထိတော့ ရုပ်ရှင်တွေမှာ မင်းသမီး၊ မင်းသားတော်တော်များများက ဂျင်းတွေမ၀တ်ကြသေးတော့ ခေတ်စားသင့်သလောက် ခေတ်မစားခဲ့သေးပါဘူး။ ဒီနေ့ခေတ်မှာတော့ လူတိုင်း လူတိုင်းဟာ ဂျင်းမှဂျင်းပါပဲရှင်။ အရောင်စုံ၊ ဒီဇိုင်းစုံနဲ့ brand မျိုးစုံတွေကြားမှာ ကျွန်မတို့ အိပ်ကပ်တွေထဲက ပိုက်ဆံတွေလည်း ထွက်မှန်းမသိ ထွက်ကျနေလေရဲ့။\nstrike on January 14, 2009 at 5:26 pm said:\nပင့်ပင့်လေးအခုတလောအရမ်း အရမ်းကိုလမ်းနေတာပဲနော် 😛\nchan on January 14, 2009 at 6:11 pm said:\nဂျင်းဘောင်းဘီခေါင်းစဉ်တင်ထားလို့ နေ့အိပ်မက်လည်း စိတ်ဝင်တစားပြေးလာဖတ်တာ.. တော်တော်ဖတ်လို့ကောင်းတယ်…. မဂ္ဂဇင်းထဲက အလှအပကဏ္ဍဖတ်နေရသလိုပဲ.. တစ်ခုပဲ.. ဘိုစာလုံးတွေသုံးတာ နည်းနည်းများနေတာတစ်ခုပဲ…. 😛\naye on January 15, 2009 at 2:30 am said:\nIn pic with three girls, first2girls are Geri Halliwell and Mischa burton. I'm not sure who is the third girl but I'm sure there is no Gwen Stepani, Gwyneth Parltrow & Kate Moss.\nIf you did not mean to name the girls in pic, I appologize for my comment.\nPinkgold on January 15, 2009 at 3:14 am said:\nI just mention the name of celebrities that love to wear the high – waist jeans, not describing the names of the girls in the pic.


ခြေဖ၀ါးပူပူနဲ့ လမ်းလျှောက်ရတာမကြိုက်ဘူး ဒေါက်တာ . . . – Healthy Life Journal\nခြေဖ၀ါးပူပူနဲ့ လမ်းလျှောက်ရတာမကြိုက်ဘူး ဒေါက်တာ . . .\nပါမောက္ခဒေါက်တာဥာဏ်ဝင်းကျော် (ဦးနှောက်နှင့် စိတ်ကျန်းမာရေးအထူးကုဆရာဝန်ကြီး)\nအသက် ၇၀အရွယ် ပြင်သစ်အမျိုးသမီးကြီးဆိုဖီဟာ ဧည့်လမ်းညွှန်အမျိုးသမီးငယ်တစ်ဦး၊ ခရီးသွားအေဂျင်စီက တာဝန်ရှိအမျိုးသမီးကြီး တစ်ဦးတို့နဲ့အတူ ဆရာ့ရုံးခန်းရှေ့က ခုံတန်းတွေမှာစောင့်နေကြပါတယ်။ ဆိုဖီရဲ့စိတ်ထဲမှာတော့ လေယာဉ်ကွင်းရောက်နေတယ်လို့ ထင်နေပါတယ်။ သူနဲ့အတူပါလာတဲ့ ဧည့်လမ်းညွှန်နဲ့ ခရီးသွားအေဂျင်စီက အမျိုးသမီးတို့ကို “ငါရဲ့လေယာဉ်လက်မှတ်ဘယ်မှာလဲ၊ ဘယ်အချိန်လေယာဉ်ပေါ်တက်ရမှာလဲ”လို့ တတွတ်တွတ်မေးနေပါတယ်။\n“ဒါလေယာဉ်ကွင်း မဟုတ်ဘူး၊ ဆေးရုံရောက်နေတာပါ”လို့ ဧည့်လမ်းညွှန်ကရှင်းပြပေမယ့် သူကလက်မခံဘဲ အတင်းငြင်းနေပါတယ်။ ဆရာ့ဆေးခန်းထဲဝင်လာချိန်မှာတော့ မေးရမြန်းရတာတော်တော်လေး ခက်ခဲခဲ့ပါတယ်။ ပြင်သစ်စကားပြန်ပါလာပေမယ့် သူ့စကားတွေကိုနားမလည်ဘူး၊ မသိဘူး၊ ဘာတွေလာပြောမှန်း မသိဘူးဆိုပြီး မဲ့ကာရွဲ့ကာပြောနေပါတယ်။\nဆရာက သူ့ကို ပြင်သစ်လို ‘Bon-jour’ (မင်္ဂလာပါ)လို့နှုတ်ဆက်စကားဆိုပြီး ပြုံးပြလိုက်ပါတယ်။ ပြင်သစ်စကားလေးတွေနဲ့ အလ္လာပ သလ္လာပပြောပြီး ‘အသက်ဘယ်လောက်ရှိပြီလဲ’လို့ မေးလိုက်တဲ့အခါ ‘၇၈ နှစ်’ လို့ဖြေပါတယ်။ ‘သိပ်နုတာပဲ . .အသက် ၅၀ လောက်ပဲထင်နေတာ၊ အရွယ်တင်ပြီး နုပျိုလှပနေတာပဲ’လို့ ဆရာကပြောလိုက်တော့ သူကပြုံးလာတယ်။\nအဲဒါနဲ့ ဆရာက သူ့ကို ပြင်သစ်လို ‘မင်္ဂလာပါ’ လို့ နှုတ်ဆက်စကားဆိုရင်း ပြုံးပြလိုက်ပါတယ်။ အဲဒီနောက် ပြင်သစ်စကားအတိုအစလေးတွေနဲ့ အလ္လာပ သလ္လာပပြောရင်း ‘အသက်ဘယ်လောက်ရှိပြီလဲ’လို့ မေးလိုက်တဲ့အခါ ‘၇၈ နှစ်’လို့ဖြေပါတယ်။ အဲဒီအခါ ဆရာက ‘ဟုတ်ရဲ့လား . . အသက် ၅၀ လောက်ပဲထင်နေတာ၊ အရွယ်တင်ပြီး သိပ်နုပျိုနေတာပဲ၊ ဘာဆေးတွေစားနေလဲ’လို့ ဆရာကမေးလိုက်တော့ သူကပြုံးလာတယ်။ အဲဒီနောက် ဆရာမေးသမျှ လိုလိုလားလားဖြေလာပါတော့တယ်။ မေးခွန်းတွေ အမျိုးမျိုးမေးကြည့်ရင်းနဲ့ သိလာရတာက ဆိုဖီဟာ လည်ခဲ့ပတ်ခဲ့သမျှအကြောင်းအရာတွေကို လုံးဝမေ့နေတယ်ဆိုတာသိရပါတယ်။\nတကယ်တော့ သူက မိတ်ဆွေတွေနဲ့အတူ ခရီးသွားအေဂျင်စီနဲ့ချိတ်ပြီး မြန်မာနိုင်ငံရောက်လာရာက ပုဂံကိုအဖွဲ့လိုက် ခရီးသွားအစီအစဉ်နဲ့ သွားခဲ့ပါတယ်။ ပုဂံညောင်ဦးမှာ ဘုရားတစ်ဆူပြီးတစ်ဆူ လှည့်လည်လေ့လာရာမှာ ဟိုလူကဖိနပ်အချွတ်ခိုင်းလိုက်၊ ဒီလူကဖိနပ်အချွတ်ခိုင်းလိုက်လုပ်ကြပါတယ်။ အဲဒါကို သူကလုံးဝမကြိုက်ပါဘူး။ တစ်နေရာသွားလိုက်၊ ဖိနပ်ချွတ်လိုက်၊ တစ်နေရာသွားလိုက်၊ ဖိနပ်ချွတ်လိုက်နဲ့ နေပူကျဲကျဲကြီးမှာ မြေကြီးပူပူပေါ် ခြေဗလာနဲ့လျှောက်ရတဲ့အတွက် ပြဿနာအကြီးအကျယ်ဖြစ်ခဲ့ပါတယ်။\nရာသီဥတုပူပြင်းတာကြောင့် အစားအသောက်တွေကိုလည်း ကောင်းကောင်းမစားနိုင်ပြန်ဘူး။ ဒါ့အပြင် တစ်နေ့လုံးပင်ပန်းပြီး ညကျတော့ အိပ်မပျော်ခဲ့ဘူးလို့ ဆိုပါတယ်။ သူက အလှအပစိတ်ဝင်စားတော့ Spa သွားချင်တယ်၊ အလှပြင်ဆိုင်တွေ သွားချင်တယ်လို့ ပူဆာပါတယ်။ ပုဂံမှာ အဲဒီလိုလုပ်ဖို့ အဆင်မပြေတဲ့အပြင် ခရီးသွားအစီအစဉ်နဲ့ဆိုတော့ အချိန်ကလည်းမရတာကြောင့် အခက်အခဲရှိခဲ့ပါတယ်။\nသူကတောင်းဆိုလိုက်၊ မိတ်ဆွေတွေကလည်း ၀ိုင်းပြောလိုက်နဲ့ အဲဒီမှာ ဆိုဖီက မကျေမနပ်ဖြစ်ပြီး ဧည့်လမ်းညွှန်နဲ့လည်း အဆင်မပြေဖြစ်ခဲ့ပါတယ်။ ဒီကြားထဲ သူပြောတဲ့စကားတွေအရ သူဟာ မြန်မာနိုင်ငံမှာရှိနေတယ်လို့ မထင်တော့ဘဲနဲ့ သူရဲ့ပြင်သစ်က ရွာလေးထဲမှာပဲ ရောက်နေပုံရတယ်လို့ ဧည့်လမ်းညွှန်ကပြောပါတယ်။ သူနဲ့အတူပါလာတဲ့ မိတ်ဆွေတွေကိုလည်း ကောင်းကောင်းမမှတ်မိတော့ဘဲ အစစအရာရာ အဆင်မပြေတာတွေဖြစ်လာတဲ့အတွက် ခရီးဆက်သွားဖို့ မဖြစ်နိုင်တော့တာကြောင့် သူ့ကို ရန်ကုန်ကိုပြန်ခေါ်လာခဲ့ရပါတယ်။ ဆရာနဲ့ စကားပြောနေတဲ့အချိန်အတောအတွင်းမှာ ဆိုဖီဟာ မကျေနပ်ချက်တွေကော အဖွဲ့လိုက်ခရီးသွားတာကိုပါ မမှတ်မိတော့တဲ့အပြင် လေယာဉ်ကွင်းကိုရောက်နေပြီလို့ပဲ ထင်နေပါတယ်။\n“ငါ့အခန်းထဲမှာ အသံတွေကြားတယ်။ အပေါ်ထပ်က ဘာတွေလုပ်ကြလဲမသိဘူး၊ ငါ့ကို မကောင်းကြံမလို့ထင်တယ်”ဆိုတဲ့စကားကို တိုးတိုးလေးပြောပါတယ်။ ပါလာတဲ့ဧည့်လမ်းညွှန်က- “ဟိုတယ်အခန်းက တိတ်ဆိတ်ပါတယ်ဆရာ ဘယ်သူမှလည်း ဘာသံမှမကြားရပါဘူး။ သူတစ်ယောက်တည်း ထူးထူးခြားခြားကြားနေတယ်လို့ ထင်ပါတယ်”လို့ ၀င်ဖြေပါတယ်။ သူ့ကိုအချိန်အတော်ယူပြီး စကားတွေအပြန်အလှန်ပြောကြည့်လိုက်၊ မေးမြန်းလိုက်နဲ့သိလာရတာကတော့ သူ့မှာမရှိဘဲနဲ့ကြားနေရတဲ့ လှုံ့ဆော်မှုမဲ့ အာရုံမှားတွေအပြင် သူ့ကိုအန္တရာယ်ပြုမယ်လို့ထင်တဲ့ သံသယလွန်စိတ်တွေ၊ ယုံမှားလွန်စိတ်တွေ ရှိနေတာကိုတွေ့ရပါတယ်။ ဒါတွေအပြင် အာရုံစူးစိုက်မှုနဲ့ မှတ်ဥာဏ်အခြေအနေကလည်း ချို့ယွင်းနေတာကိုတွေ့ရပါတယ်။\nသူ့ကို သေသေချာချာရှင်းပြပြီး ဆေးရုံမှာ သုံးရက်လောက်အနားယူဖို့နဲ့ လိုအပ်တဲ့ စမ်းသပ်စစ်ဆေးမှုတွေပြုလုပ်ပြီး အားဖြည့်ဖို့ပြောပြရပါတယ်။ လိုအပ်တဲ့ ဆီး၊ သွေး၊ ၀မ်းစစ်ဆေးကြည့်တဲ့အခါ သွေးထဲမှာ တချို့ဓာတ်တွေနည်းနေတာကို တွေ့ရပါတယ်။ ဒါ့အပြင် သွေးအားနည်းနေတာကိုလည်း တွေ့ရပါတယ်။ လိုအပ်တဲ့ဓာတ်တွေ ပြည့်ပြည့်၀၀ဖြစ်စေဖို့နဲ့ အာဟာရပြည့်ဝလာစေဖို့ သင့်တော်တဲ့ အကြောဆေးတွေ၊ အားဆေး၊ ထိုးဆေးတွေ ပေးရတဲ့အပြင် စိတ်တည်ငြိမ်လာစေမယ့်ဆေးတွေ၊ လှုံ့ဆော်မှုမဲ့ အာရုံမှားနဲ့ ယုံမှားလွန်စိတ် လျော့နည်းပပျောက်သွားစေမယ့် ဆေးဝါးတွေပေးရင်းနဲ့ ဆေးရုံမှာနားခိုင်းထားရပါတယ်။ သံရုံးကတာဝန်ရှိသူတွေကလည်း ညနေဘက်မှာ သူ့ကို အားပေးစကားတွေ လာရောက်ပြောကြားကြတဲ့အတွက် ရောဂါအခြေအနေက တစ်ရက်-နှစ်ရက်အတွင်း အတော်လေး သိသိသာသာ သက်သာလာခဲ့ပါတယ်။\nသူရောက်နေတဲ့နေရာက မြန်မာနိုင်ငံကဆေးရုံဆိုတာ သူသိသွားပါပြီ။ ဒါပေမဲ့ ခရီးစဉ်အတွင်း သူမကျေနပ်ခဲ့တဲ့ ကိစ္စတွေ၊ ပြဿနာဖြစ်တဲ့ကိစ္စတွေနဲ့ သူ့မိတ်ဆွေတွေနဲ့ ဧည့်လမ်းညွှန်ကိုတော့ သူလုံးဝမမှတ်မိသေးပါဘူး။ လှုံ့ဆော်မှုမဲ့အာရုံမှားတွေကြားရတာ၊ ယုံမှားလွန်စိတ်နဲ့ သံသယလွန်စိတ်များတာတွေကတော့ သိသိသာသာလျော့ပါးသွားပြီး ပုံမှန်သတိကောင်းတဲ့အခြေအနေကို ရောက်လာပြီဖြစ်တဲ့အတွက် လေယာဉ်စီးနိုင်တဲ့ ကျန်းမာရေးအခြေအနေကို ရောက်လာပြီဖြစ်ကြောင်း ဧည့်လမ်းညွှန်နဲ့ခရီးသွားအေဂျင်စီက အမျိုးသမီးကိုပြောပြရပါတယ်။ သူကလည်း အမြန်ပြန်ချင်နေပြီဖြစ်တာကြောင့် ဆေးရုံကဆင်းပြီး လေယာဉ်နဲ့ခရီးသွားမယ်ဆိုရင် လေယာဉ်ပေါ်ကဆင်းတာနဲ့ သူ့နိုင်ငံမှာရှိတဲ့ ဆရာဝန်ကြီးတွေနဲ့ အမြန်ဆုံးပြန်လည်စစ်ဆေးကုသမှု ခံယူဖို့လိုအပ်တဲ့ စမ်းသပ်စစ်ဆေးတွေ့ရှိချက်နဲ့ ကုသမှုအပြည့်အစုံ စာရွက်စာတမ်းမှတ်တမ်းတွေကို ခရီးသွားအေဂျင်စီနဲ့ ဧည့်လမ်းညွှန်ကိုပေးလိုက်ပြီး နှုတ်ဆက်လိုက်ရပါတယ်။\nRelated Items:Featured, mental care, mental disorder\nအစား ချို့ ယွင်း စိတ်ဝေဒနာများ (၁) “ အပိန်ကြိုက်သူ”\nကြောက်စိတ်ကို အနိုင်ယူခြင်း (၅)\nအရက်ကြောင့်ဖြစ်ပွားသည့် စိတ်ဝေဒနာ(၂) အရက်သောက်ရင် သွေးဆိုးသူ


အင်တာနက်ခေတ်မှာ ရင်ခုန်စရာ စာအိတ်ဖြူလေးများ – YANGON STYLE\nအင်တာနက်ခေတ်မှာ ရင်ခုန်စရာ စာအိတ်ဖြူလေးများ\nကမ္ဘာကြီးဟာ ရွာကြီးအနေနဲ့ ခေတ်မီတိုးတက်လာတာနဲ့အမျှ ကမ္ဘာပေါ်က နိုင်ငံတွေအချင်းချင်း စီးပွားရေး၊လူမှုရေး၊ယဉ်ကျေးမှု အရာအားလုံးတပြေးညီ အဆင့်မြင့်လာခဲ့ပြီ ဖြစ်ပါတယ်။ တစ်နိုင်ငံနဲ့တစ် နိုင်ငံ သတင်းတွေ၊ မိသားစု၊မိတ်ဆွေတွေ အချင်းချင်းအပြန်အလှန် ဆက်သွယ်ရာမှာလည်း နေ့ညမရွေး လွယ်ကူ အဆင်ပြေချောမွေ့လာခဲ့ပါတယ်။\nရှေးယခင်က အချင်းချင်းဆက်သွယ်ကြတဲ့အခါမှာ စာလေးတွေရေးပြီး စာတိုက်ကနေပို့ဆောင် ဆက် သွယ်ကြပါတယ်။ မြို့နယ်တိုင်းမှာ စာတိုက်တွေရှိပြီး စာပို့သမားတွေက စာအိတ်ပါလိပ်စာအတိုင်း လိုက်လံ ပို့ ဆောင်ကြတာဖြစ်ပါတယ်။\nမြန်မာနိုင်ငံသည် ၁၉၃၇ခုနှစ်တွင် အိန္ဒိယနှင့်ခွဲထွက်ပြီးနောက် မြန်မာနိုင်ငံရဲ့ သီးခြားစာတိုက်နဲ့ကြေး နန်း ညွှန်ကြားရေးဝန်ချုပ်ရုံးကို စတင်ဖွင့်လှစ်ခဲ့ပါတယ်။ မြန်မာဆက်သွယ်ရေးလုပ်ငန်းရဲ့ စာတိုက်လုပ်ငန်းကို သမိုင်းများအရ ၁၈၂၇ခုနှစ်မှာ စစ်တွေစာတိုက်ကို ဖွင့်လှစ်ပြီး မြန်မာနိုင်ငံရဲ့ စာတိုက်လုပ်ငန်းကို စတင်ခဲ့တာ လို့ သိရပါတယ်။\nရှေးမြန်မာမင်းများလက်ထက်က မြင်းလျင်တော်၊ခြေလျင်တော်၊လှေလျင်တော်များနဲ့ ဘုရင့်စာချွန် တော်များကို လက်ဆင့်ကမ်းစနစ်နဲ့၄င်း၊ တောက်လျှောက်သယ်ယူပြီး၄င်း ပို့ဆောင်ခဲ့ရပါတယ်။ မှတ်တမ်းများ အရ ၁၈၂၇ခုနှစ်တွင် စစ်တွေစာတိုက်၊ ၁၈၅၂ခုနှစ်တွင် ပဲခူးစာတိုက်၊ ၁၈၅၄ခုနှစ်တွင် ရန်ကုန်စာတိုက်ကြီးကို လည်းကောင်း ဖွင့်လှစ်ခဲ့တယ်လို့ သိရပါတယ်။ ၁၉၄၉ခုနှစ်မှာ ကမ္ဘာ့စာပို့တိုက်ဌာနကို စတင်တည်ထောင်ခဲ့ ပါတယ်။\nစစ်မဖြစ်မီက မြန်မာနိုင်ငံအနှံ့အပြားမှာ စာတိုက်ကြီး၊ငယ်ပေါင်း -၆၂၅ခုရှိခဲ့ပြီး ၂၀၁၇ခုနှစ်တွင် လုပ်ငန်း ပြည့်-၇၈၂လုံး၊ စာတိုက်ခွဲ -၂၀၈ရုံး၊ ကျေးရွာကိုယ်စားလှယ် -၃၁၉ရုံး၊ စုစုပေါင်း -၁၃၈၁ရုံး ရှိ လာခဲ့ပါတယ်။ အမြန်ချောပို့လုက်ငန်းကိုတော့ ၁၉၉၂ခုနှစ်၊ဧပြီလမှာ စတင်ဆောင်ရွက်ခဲ့တယ်လို့ သိရပါတယ်။ အပြည်ပြည်ဆိုင်ရာ အမြန်စာပို့လုပ်ငန်းကို ၁၉၉၅ခုနှစ်၊ဇန်နဝါရီ ၂ရက်နေ့မှစပြီး စင်္ကာပူနိုင်ငံနဲ့ စတင်ဆောင် ရွက်ခဲ့တာဖြစ်ပါတယ်၊\nရန်ကုန်စာတိုက်ကြီးဟာ ရန်ကုန်မြို့ ကမ်းနားလမ်းနဲ့ ဗိုလ်အောင်ကျော်လမ်းထောင့်မှာ တည်ရှိပါတယ်။ ၂၀၁၅ခုနှစ်၊မေလမှာ ရန်ကုန်မြို့တော်စည်ပင်သာယာရေးကော်မတီရဲ့ ရှေးဟောင်းအမွေအနှစ်အဆောက်အအုံ များစာရင်းတွင် ပါဝင်လာခဲ့ပါတယ်။ ဗိသုကာလက်ရာများနဲ့ ဂေါသ့်လက်ရာ ပြတင်းပေါက်များ၊ လှပတဲ့ဆင်ဝင် ကြီး၊ အဝင်ခန်းမတစ်ဖက်တစ်ချက်မှာ သံလှေကားကြီးနှစ်ခုပါဝင်တဲ့ ကြက်သွေးရင့်ရောင် ရှေးဟောင်းအ ဆောက်အအုံကြီးဟာ ရန်ကုန်မြို့ရဲ့ အထိမ်းအမှတ်ကြီးတစ်ခုအဖြစ် ကမ္ဘာ့လှည့်ခရီးသွားများကို ဆွဲဆောင် လျက်ရှိနေပါတယ်။\nယနေ့ခေတ်လို အင်တာနက်များ၊ ဖေ့ဘုတ်စ်၊အီးမေလ်းများနဲ့ တခြားအက်ပလီကေးရှင်းတွေ ခေတ်စား နေတဲ့အချိန်မှာ ကိုယ်ချစ်ရတဲ့ မိသားစု၊မိတ်ဆွေ၊ချစ်သူတွေဆီကို ကိုယ့်လက်နဲ့ သေချာရေးထားတဲ့ စာလေး တစ်စောင်လောက် ပို့ဖို့စိတ်ကူးကြည့်လိုက်ပါလား။ သိပ်ကို ကြည်နူးပျော်ရွှင်ဖွယ် အချိန်တွေကို ပိုင်ဆိုင်လိုက် နိုင်ပါတယ်နော်။\nBy : Myo Wai Thu\nဂျပန်နိုင်ငံရဲ့ နာမည်ကျော် စားသောက်ဖွယ်ရာများနဲ့ မြန်မာနိုင်ငံက လူကြိုက်အများဆုံး အစားအစာများ\nNature Republic ချစ်သူတွေအတွက် ချစ်ပြီးရင်းချစ် ထပ်ထပ်ချစ် promotion အစီအစဉ်\nForbes က ထုတ်ပြန်တဲ့ ကိုဗစ်အလွန်ခရီးသွားခြင်းအတွက် ( ၇) နိုင်ငံစာရင်းမှာ မြန်မာပါဝင်လာ\n၂၀၂၂ ကမ္ဘာ့ဖလား ခြေစစ်ပွဲ၌ မြန်မာအသင်းက ဂျပန်အသင်းကို အိမ်ကွင်းတွင် နှစ်ဂိုးပြတ်ဖြင့် ထပ်မံရှုံးနိမ့်\nဆန်ဖရန်စစ္စကိုရှိ Churchကျောင်းမှ zoom ကိုတရားစွဲဆိုခဲ့\nရောက်ခဲ့ဖူးသည့် ပင်လောင်းဟော်နှင့် ညောင်ရွှေဟော်\n1. Plus Size တွေအတွက် အဝတ်အစားဝယ်ယူဖို့အဆင်ပြေစေမယ့် ရန်ကုန်မြို့က ဆိုင် (၄) ဆိုင်\n2. ဟော့ပေါ့နဲ့ အကင်ကို ၇၇ဝဝ ဆိုလို့သွားစားခါမှ မျက်လုံးပြုးပြီးပြန်လာရတဲ့အဖြစ်\n3. JLPT စာမေးပွဲများကို လွယ်လွယ်ကူကူ ဖြေဆိုအောင်မြင်နိုင်ရန် 👩🎓\n4. ရိုးသားစွာ ကြက်သားစားနိုင်ကြပါစေ\n5. တိမ်မြှုပ်နေတဲ့အလှတရားများပြည့်နှက်နေတဲ့ရခိုင်ပြည်　တောင်ဘက်ပိုင်းက　ကျောက်ဖြူမြို့လေး (ရမ္မာဝတီ) 🌊⛰\nYANGON STYLE ではアンケートモニターを募集しています（無料）。\nYangon Style တွင် အွန်လိုင်းစစ်တမ်းကောက်ယူမှုများအတွက် ပါဝင်ဖြေဆိုလိုသူများကို စုဆောင်းလျှက်ရှိပါသည် (အခမဲ့ စာရင်းပေးသွင်းနိုင်ပါသည်)။စာရင်းပေးသွင်းထားပြီး စစ်တမ်းများကို ဖြေဆို၍ လက်ဆောင်ဖုန်းငွေဖြည့်ကတ်နှင့် လဲလှယ်နိုင်သော ပွိုင့်များကို ရယူလိုက်ကြရအောင်.........\nအီးမေးလ် မဂ္ဂဇင်းအတွက် စာရင်းပေးသွင်းခြင်း\nYangon Style မှာ အဖွဲ့ဝင်ပြုလုပ်ခြင်းဖြင့် တစ်ပတ်တစ်ကြိမ် နောက်ဆုံး သတင်းအချက်အလက်များကို သိရှိနိုင်ပါသည်။ အောက်ဖော်ပြပါ Button ကိုနှိပ်၍ အီးမေးလ် မဂ္ဂဇင်းအတွက် စာရင်းပေးသွင်းကာ ဖတ်ရှုနိုင်ပါသည်။\nYANGON STYLE life&trend Mediaに広告掲載しませんか　商品訴求や人材募集など様々なジャンルでの広告主様を募集しています。\nYANGON STYLE life&trend Media ကဏ္ဍတွင် လူကြီးမင်းတို့၏ ကုန်ပစ္စည်းများနှင့် ဝန်ထမ်းခေါ်ယူမှု အစရှိသည့် ကဏ္ဍအမျိုးမျိုးနှင့်သက်ဆိုင်သော ကြော်ငြာများကိုလည်း ဝန်ဆောင်မှုပေးနေပါသည်။\nYangon Style by EBP Inc.\nNo.255/256, Room No.4(C),\n5floor, Seikkanthar st(Upper),\nKyauktada Township, Yangon.\nABOUT YANGON STYLE\nRecruitment of writers\nCopyright©2019. Doctoral Institute for Evidence Based Policy, Inc. All Right Reserved.


ဦးဝီရသူကို တစ်လအတွင်း တရားလာရောက် ရင်ဆိုင်ရန် ကြေညာချက် ထုတ် - Yangon Media Group\nဦးဝီရသူကို တစ်လအတွင်း တရားလာရောက် ရင်ဆိုင်ရန် ကြေညာချက် ထုတ်\nရန်ကုန်၊ ဇူလိုင် ၉\nတိမ်းရှောင်နေသည့် ဦးဝီရသူကို တစ်လအတွင်း တရားလာရောက်ရင်ဆိုင်ရန် ကြေ ညာချက်ထုတ်ဆင့်လိုက်ကြောင်း အနောက်ပိုင်းခရိုင်တရားရုံး၊ သတင်း ပြန်ကြားရေးအရာရှိ ဒုတိယခရိုင် တရားသူကြီး ဦးမင်းသန့်က ပြော ကြားလိုက်သည်။\n”တရားရုံးကနေ တရားရုံး လက်စွဲအပိုဒ် ၅၁၃၊ အပိုဒ်ခွဲ ၅ ပေါ့။ ရာဇဝတ်ကျင့်ထုံးဥပဒေ ပုဒ်မ-၈၇ အရ ထွက်ပြေးတိမ်းရှောင်နေသူ အတွက် ထုတ်ပြန်ကြေညာချက်ဆို တာထုတ်ပါတယ်။ အဲဒီထုတ်ပြန် ကြေညာချက်ကို တစ်လအတွင်း တရားရုံးကို ပြန်တင်ပြဖို့ချိန်းထားတယ်” ဟု ၎င်းင်းက မီဒီယာများကို ဇူလိုင် ၉ ရက်တွင် ပြောကြားလိုက် သည်။\nကြေညာချက်ကို ရဲတပ်ဖွဲ့ထံ ညွှန်ကြားပြီး သြဂုတ် ၉ ရက်တွင် ပြန်လည်တင်ပြရမည်ဖြစ်ကြောင်း ၎င်းင်းက ပြောသည်။ ရာဇဝတ်ကျင့်ထုံးဥပဒေပုဒ်မ ၈၇ နှင့် ၈၈ အရ ထုတ်ပြန်ခြင်း ဖြစ်ကြောင်း ၎င်းင်းက ပြောသည်။ ပုဒ်မ ၈၇ တွင် မည်သည့် တရား ရုံးမဆို မိမိဝရမ်းထုတ်ထားသူ တစ်ဦးသည် တိမ်းရှောင်သွားကြောင်း၊ သို့မဟုတ် ဝရမ်းအတည်မပြုနိုင်စေရန် ပုန်းကွယ်နေကြောင်း ယုံကြည် ရန် အကြောင်းရှိလျှင် မိမိကြေညာသည့်နေ့မှ ရက်ပေါင်းသုံးဆယ်ထက် မနည်း သီးခြားဖော်ပြထားသော အချိန်နှင့် သီးခြားဖော်ပြထားသော နေရာတွင် ရောက်ရှိရမည်ဖြစ် ကြောင်း ကြေညာချက်ထုတ်ပြန်နိုင် ကြောင်း ပြဋ္ဌာန်းထားသည်။\nထုတ်ပြန်ကြေညာချက်ကို အဆိုပါလူနေထိုင်မြဲဖြစ်သည့် မြို့သို့မဟုတ် ကျေးရွာ၏ထင်ရှား သော နေရာတစ်ခုတွင် ထုတ်ပြန် ကြေညာချက်ကို အများကြားသိ အောင်ဖတ်ကြားရမည်။ အဆိုပါ လူနေထိုင်မြဲဖြစ်သည့်အိမ် သို့မဟုတ် အဆောက်အအုံ၏ထင်ရှား သော နေရာတွင်ဖြစ်စေ၊ အဆိုပါ မြို့ သို့မဟုတ် ကျေးရွာ၏ထင်ရှား သော နေရာတွင်ဖြစ်စေ ယင်းထုတ် ပြန်ကြေညာချက်ကို ကပ်ထားရမည် ဟု ပြဋ္ဌာန်းချက်အရသိရသည်။ ပုဒ်မ ၈၈ မှာ ထွက်ပြေးတိမ်း ရှောင်နေသူပိုင်ပစ္စည်းကို ဝရမ်းကပ် ခြင်းဖြစ်ကြောင်း ပြဋ္ဌာန်းထားသည်။\nမြန်မာနိုင်ငံရဲတပ်ဖွဲ့ပြောရေး ဆိုခွင့်ရှိသူ ရဲမှူးကြီးမျိုးသူစိုးက ”ပုဒ်မ ၈၇ ကတော့ လူဖမ်းဝရမ်းပေါ့။ ရှောင်နေတယ်ဆိုတဲ့အကြောင်းကို သိသာအောင်လို့ တရားရုံးကနေ ဒီလူနေတဲ့နေရာ၊ ရပ်ကွက်တို့အိမ် တို့ ပတ်ဝန်းကျင်တို့တရားရုံးတို့မှာ လိုက်ကပ်ပြီးတော့ အကြောင်းကြားတာပေါ့။ ရဲက ကပ်မယ်လို့သိရတယ်။ ဦးဝီရသူကို လာရှင်းခိုင်းတာပေါ့။ တရားရုံးကနေ အမိန့်ကြေညာစာ ထုတ်တာပေါ့”ဟု ဒီမိုကရေစီတူ ဒေး၏မေးမြန်းမှုကို ဇူလိုင် ၉ ရက်တွင် ဖြေကြားသည်။ ကြေညာချက်ထုတ်ဆင့်မှုအ ပေါ် သတ်မှတ်ကာလအတွင်း ဦးဝီရသူ လာရောက်မရင်ဆိုင်ပါက လုပ်ထုံးလုပ်နည်းအရ တရားခံပြေးအဆင့် သတ်မှတ်နိုင်ကြောင်း ၎င်းင်း က ပြောသည်။\nဇူလိုင် ၉ ရက် ရုံးချိန်းတွင် ကျောက်တံတားမြို့နယ်၊ (၁) ရပ်ကွက် အုပ်ချုပ်ရေးမှူး ဦးမြင့်သိန်း၊ ရာအိမ်မှူး ဦးကျော်ကျော်သိန်း နှင့် ကျောက်တံတားမြို့နယ်၊ (၂) ရပ်ကွက် ဆယ်အိမ်မှူး ဦးလှိုင်မျိုး ထွန်းတို့သုံးဦးကို တရားလိုပြသက် သေအဖြစ် စစ်ဆေးခဲ့ခြင်းဖြစ်သည်။ ”သက်သေတွေအားလုံး ကုန် သွားပါပြီ” ဟု ဒုတိယခရိုင်တရားသူကြီးဦးမင်းသန့်က ပြောသည်။ အမှုတွင် တရားလိုသက်သေ ကိုးဦးကို စစ်ဆေးခဲ့ခြင်းဖြစ်သည်။\nမန္တလေးမြို့ မစိုးရိမ်တိုက်သစ် ဆရာတော် ဦးဝီရသူကို အရေးယူ ပေးရန် ရန်ကုန်အနောက်ပိုင်းခရိုင် အထွေထွေအုပ်ချုပ်ရေး ဦးစီးဌာန၊ ဒုတိယခရိုင်အုပ်ချုပ်ရေးမှူး ဦးစန်းမင်းက တရားလိုပြုလုပ်ပြီး မေ ၂၈ ရက် ညနေ ၃ နာရီခွဲကျော်ခန့်က အနောက်ပိုင်းခရိုင်တရားရုံးသို့ နိုင်ငံတော်အကြည်ညိုပျက်စေမှု ပုဒ်မ ၁၂၄-က ဖြင့် ဦးတိုက်လျှောက်ထား တရားစွဲဆိုခဲ့ခြင်းဖြစ်သည်။\nပြီးခဲ့သည့် မေ ၅ ရက်က ရန်ကုန်မြို့၊ ကျောက်တံတားမြို့နယ်၊ မဟာဗန္ဓုလပန်းခြံရှေ့တွင် ပြုလုပ်ခဲ့သည့် ဖွဲ့စည်းပုံအခြေခံ ဥပဒေပုဒ်မ ၂၆၁ ပြင်ဆင်ရေး လူထုဆန္ဒထုတ်ဖော်ပွဲနှင့် ပုဒ်မ ၅၉ (စ) ကာကွယ်စောင့်ရှောက်ရေး ဟောပြောပွဲတွင် ဆရာတော် ဦးဝီ ရသူ ဟောပြောချက်များမှာ အုပ်ချုပ် ရေး၊ တရားစီရင်ရေး၊ ဥပဒေပြုရေး ကဏ္ဍတို့တွင် တာဝန်ထမ်းဆောင် လျက်ရှိသည့် အစိုးရအဖွဲ့အစည်း၏ လုပ်ဆောင်ချက်များကို မလေးစားအောင်၊ မေတ္တာပျက်အောင်၊ အကြည်ညိုပျက်စေသည့် ပြောကြား ချက်များပါသည်ဟုဆိုကာ တရားစွဲ ဆိုခြင်းဖြစ်ကြောင်း အနောက်ပိုင်းခရိုင်တရားရုံး၊ သတင်းပြန်ကြား ရေးအရာရှိ ဒုတိယခရိုင်တရားသူကြီး ဦးမင်းသန့်က ဒီမိုကရေစီတူဒေးသို့ ပြောကြားထားသည်။\nရာသီကြို သတင်းပို့ရန် ပျက်ကွက်ခဲ့သော နေမာနှင့် ပီအက်စ်ဂျီတို့ ထိပ်တိုက်တွေ့\nမုံရွာမြို့၌ ဗစ်တိုးရီးယားအတွက် တရားမျှတမှု ရှာဖွေပေးရေး ဒေသခံပြည်သူများ ဆန္ဒထုတ်ဖော်တောင်းဆို\n၂ဝ၂၅ ခုနှစ်တွင် ဘေးဒဏ်ကြံ့ကြံ့ခံနိုင်စွမ်းမြင့်မားသော လူဦးရေငါးသန်း ပြည့် မီရေး မျှော်မှန်းဆောင်ရွက်နေဟု မြန်မာနိုင်ငံ ကြက်ခြေနီအသင်းဆို\nရီးရဲလ်မက်ဒရစ်မှ ထွက်ခွာခဲ့ခြင်းအတွက် စီရော်နယ်ဒို နောင်တမရ\nမြန်မာနိုင်ငံ ဒီမိုကရေစီ ဖက်ဒရယ်ပြည်ထောင်စုကို ထူထောင်မည်ဆိုပါက ၂ဝဝ၈ ဖွဲ့စည်းပုံကို မပြင??\nFacebook မှတစ်ဆင့် ကာမစိတ်ကြွဆေးဝါးများ ဖြန့်ဖြူးရောင်းချသူကို အသွင်ယူဖမ်းဆီး\nမန်စီးတီး လူငယ် ဒီယက်ဇ်ကို ပေါင် ၂၂ သန်းဖြင့် ရီးရဲလ် တရားဝင်ခေါ်ယူ ဆန်ချိုနှင့် ဒီယက်ဇ် တို??